Libano

thumb
Libano (officialmente, le Republica libanese) es un pais del Medie Oriente. Su capital es Beirut. Su valuta es le libra libanese. Le lingua official es arabe, sed in general personas educate etiam es fluente in francese. Le Libano ha frontieras con Israel e Syria e, al occidente, le Mar Mediterranee.

 Historia 
Le Libano se considera como le herede de Phenicia; illo esseva etiam un crucibulo historic del communitates christian e musulman.

 Antiquitate 
Durante le prime millennio ante J.C., le phenicios dominava le commercio mediterranee.

Depois 800 a. J.C. usque 100 a. J.C. le pais esseva sub le domination estranier. Le assyrios lo controlava durante 35 annos e postea illo esseva controlate per le civilisationes egyptian, perse, babylonian e hellenic. Alexandro Magne occupava le Libano integre in 332 a. J.C.

De 64 a. J.C. a 636, le Libano es un parte del provincia roman de Cele-Syria, e deinde del provincia byzantin de Syria.

 Medievo 
Le arabes conquireva le Libano in 636.

In le Medievo, le stato del cruciada del Conte de Tripole coperi le essential del territorio del Libano actual. Le latinos del Regno de Jerusalem e del Conte de Tripole dominava le litoral de 1099 usque su conquesta per le Mamelukes de Egypto in 1291.

 Epocha moderne e contemporanee 
Le Libano esseva occupate per le Imperio Ottoman in le seculo XVI.
Post le defaite turc in le Prime Guerra Mundial, le protectorato de Francia se prolongava usque 1944, quando le pais se constitueva como un stato independente.

Le Libano viveva usque le annos 70 con grande prosperitate economic; iste opulentia decadeva post le Guerra contra Israel (1974) e le terribile lucta inter christianos e musulmanes (1975-1980). Iste confrontationes destrueva le equilibrio politic exemplar del pais. 

Israel invadeva le pais in 1978, 1982, 1987 e 2006. Le stato judee occupava le sud del Libano de 1982 usque su retraite unilateral in 2000.
In 2005, Syria retirava su truppas presente in le pais; isto esseva le fin de un sorta de protectorato.

 Geographia e Climate 
Libano es un stato de Asia occidental ubicate al bordo del Mar Mediterranee.
Le major parte de su territorio es occupate per le catena de montanias del Libano, que va del nord al sud.

Su bordo litoral ha un climate mediterranee con estates calide e hibernos fresc; in le interior del pais le climate es continental.
In le zonas montaniose, ubi prospera le querco o robore, le pino e le cedro libanese, le climate mediterranee es minus clemente, con grande caditas de nive. 
 Economia 

Le agricultura es de typo mediterranee: vinia, olivetos, frumento, hordeo, fructos e vegetales, inter alia, provide 12% de su PIB. Le elevation de boves e le pisca non ha multe peso economic assi como le boscos de cedro, que non es tanto abundante como antea.

Le Libano ha un industria textile e raffinerias de petroleo. 
Le sector de servicios, con le commercio, es le activitate principal, producente 67% del PIB.

 Demographia e cultura 
Le population originari del Libano es le plus numerose del pais, es un terra de albergo de minoritate armenie e palestin. 

90,1% del libanese habita in citates costari; in Beirut e in le valle de Bekaavive vive plus de un million de personas.

 Religion 
Le religion del majoritate es le islam (60%, e shiita e sunnita) sed il existe un importante numero de christianos (39%, catholic, orthodoxe, oriental e protestante).CIA World Factbook - Lebanon . Le Drusos es officialmente recognoscite como musulmanes per le stato, sed alicun Drusos considera lor religion como aperte del Islam.

 Lingua 

Le arabe classic es le lingua official, sed le linguage parlate es le dialecto libanese.
Iste dialecto es singular sed intelligibile con le gruppo de dialectos levantin et illo possede accentos distincte et expressiones proprie in certe regiones del Libano.
Le uso de parolas de origine estranie (anglese, italian, turc e particularmente francese) es multo usual in le dialecto libanese.

Le francese e le anglese, que es deinde le linguas plus parlate, es comprendite per circa 50% del population. Iste linguas es post le arabe, le linguas de lectura preferite del libaneses; sed iste linguas es etiam linguas de inseniamento in omne establimentos scholar excepte le establimentos patronisate per religiosos (particularmente le musulmanes). 
Le anglese, cuje popularitate cresce in le population, es super toto usate in le affaires e multo rarmente in le vita commun.

Il es a notar que le armenio es parlate per le armenios del Libano et illo es parlate per plus de 100 000 personas ubi plus de 80% es de religion christian de dogma orthodoxe oriental e minus de 20% de religion christian de dogma catholic. Altere linguas existe in le Libano (le syriaco, le turcomano e le kurdo) sed lor utilisation es minoritari.

 Referentias